b'\n_START_ARTICLE_\nIlani Ishak\n_START_PARAGRAPH_\nDatuk Ilani Isahak adalah seorang bekas ahli parlimen Kota Bharu, Kelantan penggal 1990-1995 atas tiket Semangat 46. Beliau pernah bertanding kerusi yang sama pada 1999 mewakili BN-UMNO namun tewas kepada calon PKR Ramli Ibrahim. Beliau bersama Tengku Razaleigh Hamzah dalam Parti Melayu Semangat 46 ._NEWLINE_Pada Februari 2012, beliau dilantik sebagai pengerusi Jawatankuasa Antara Agama. Jawatankuasa ini di bawah Jabatan Perpaduan Negara dan Integrasi yang menterinya ialah Tan Sri Dr Koh Tsu Koon. Selain itu beliau adalah seorang Ahli Majlis Tertinggi Dewan Perniagaan Islam Malaysia.\n_START_SECTION_\nMeninggal dunia\n_START_PARAGRAPH_\nPada 24 Februari 2011, beliau meninggal dunia di Hospital Universiti Kebangsaan Malaysia (HUKM) selepas sekian lama diwadkan kerana kanser payu dara pada tahap ketiga beberapa bulan lalu. Beliau berumur 68 tahun . Setiausaha Agung PAS, Datuk Mustafa Ali turut menziarahi beliau.Adik beliau, Dr Amir Farid Ishak berada di sisinya ._NEWLINE_Jenazah beliau dibawa ke rumahnya di Pinggiran Taman Tun Dr Ismail , Kuala Lumpur.'